
Bepanthen 50 mg/g tepalas
dekspantenolis

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
-	Neišmeskite lapelio, nes vėl gali prireikti jį perskaityti.
-	Jeigu norite sužinoti daugiau arba pasitarti, kreipkitės į vaistininką.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
-	Jeigu 14 dienų Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

1.	Kas yra Bepanthen ir kam jis vartojamas
2.	Kas žinotina prieš vartojant Bepanthen
3.	Kaip vartoti Bepanthen
4.	Galimas šalutinis poveikis
5.	Kaip laikyti Bepanthen
6.	Pakuotės turinys ir kita informacija


1.	Kas yra Bepanthen ir kam jis vartojamas

[bookmark: _Hlk88138782]Bepanthen vartojamas įvairios kilmės paviršinių odos ir gleivinių pažeidimų pagalbiniam gydymui drėkinant odą ir atkuriant epidermio barjerą, palaikant epitelizaciją su atitinkamu priešuždegiminiu ir niežėjimą mažinančiu poveikiu, pavyzdžiui:
· nedidelių pažeidimų (pvz., nedidelių nudegimų arba nubrozdinimų), odos sudirginimų, išbėrimo nuo sauskelnių;
· skausmingų ir įtrūkusių spenelių gydymui.

Bepanthen sudėtyje yra veikliosios medžiagos dekspantenolio. Odos ląstelėse dekspantenolis greitai virsta pantoteno rūgštimi, kuri yra svarbi formuojantis ir atsinaujinant odai.


2.	Kas žinotina prieš vartojant Bepanthen 

[bookmark: _Hlk88138807]Bepanthen vartoti draudžiama:
-	jeigu yra alergija veikliajai medžiagai arba bet kuriai pagalbinei šio vaisto medžiagai (jos išvardytos 6 skyriuje).

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Bepanthen.
Pasireiškus alerginei reakcijai, Bepanthen vartoti negalima. Reikia pasitarti su gydytoju arba vaistininku, jei:
-	sergate kita liga;
-	esate alergiškas.

[bookmark: _Hlk88138879]Reikia vengti kontakto su akimis. Jeigu taip atsitiktų, akis nuplaukite dideliu kiekiu vandens.

Kiti vaistai ir Bepanthen
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.
Bepanthen ir kitų vaistų sąveikos iki šiol nepastebėta.

Nėštumo ir žindymo laikotarpis
Prieš vartojant bet kokį vaistą, būtina pasitarti su gydytoju arba vaistininku.
Nėščioms ir krūtimi maitinančioms moterims šį vaistą galima vartoti pasitarus su sveikatos priežiūros specialistu. 

Vairavimas ir mechanizmų valdymas
Bepanthen tepalas gebėjimo vairuoti ir valdyti mechanizmus neveikia.

Bepanthen sudėtyje yra vilnų riebalų, cetilo alkoholio, stearilo alkoholio
Vilnų riebalai, cetilo alkoholis, stearilo alkoholis ar vilnų riebalų alkoholiai gali sukelti vietinių odos reakcijų (pvz., kontaktinį dermatitą).


3.	Kaip vartoti Bepanthen

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Bepanthen plonu sluoksniu tepti ant nuvalytos žaizdos ar pažeistos odos vieną arba daugiau kartų per dieną, reikalui esant.

[bookmark: _Hlk88138971]Skausmingų ir įtrūkusių spenelių gydymas: tepti ant spenelių po kiekvieno maitinimo. Prieš žindant tepalą reikia nuplauti.

Kūdikių odos priežiūra: tepti kiekvieną kartą keičiant sauskelnes. Prieš tai kūdikio odą reikia kuo kruopščiau nuvalyti.

Gydymo trukmė priklauso nuo susirgimo pobūdžio ir eigos.

Jei galvojama, kad vaisto poveikis per silpnas ar per stiprus, reikia pasitarti su gydytoju arba vaistininku.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

[bookmark: _Hlk88139035]Labai retas (gali paveikti mažiau kaip 1 iš 10 000 pacientų): alerginės odos reakcijos pvz., kontaktinis dermatitas, alerginis dermatitas, niežėjimas, egzema, išbėrimas, dilgėlinė, odos sudirginimas, pūslės.

Pranešimas apie šalutinį poveikį
[bookmark: _Hlk88139064]Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

5.	Kaip laikyti Bepanthen 

Šį vaistą laikykite vaikams nepastebimoje ir nepasiekiamoje vietoje.
Laikyti ne aukštesnėje kaip 25 °C temperatūroje.

Ant tūbelės etiketės ir dėžutės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Bepanthen sudėtis
-	Veiklioji medžiaga yra dekspantenolis. Viename grame tepalo yra 50 mg dekspantenolio.
Pagalbinės medžiagos: Protegin X (skystasis parafinas, vazelinas, ozokeritas, glicerolio monooleatas, vilnų riebalų alkoholiai), cetilo alkoholis, stearilo alkoholis, minkštasis baltas parafinas, vilnų riebalai (E 913), baltasis vaškas, migdolų aliejus, skystasis parafinas, išgrynintas vanduo.


Bepanthen išvaizda ir kiekis pakuotėje
Bepanthen yra emulsijos konsistencijos, baltai kreminės spalvos, specifinio vilnų riebalų kvapo tepalas.
Bepanthen tiekiamas aliuminio tūbelėmis, kuriose yra 30 g tepalo. Kartono dėžutėje yra viena tūbelė.

Registruotojas ir gamintojas
Registruotojas
UAB Bayer
Sporto 18
LT-09238 Vilnius
Lietuva

Gamintojas
GP Grenzach Produktions GmbH
D-79639 Grenzach-Wyhlen
Vokietija

Šis pakuotės lapelis paskutinį kartą peržiūrėtas 2022-09-16.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

